open-index/open-wikipedia-markdown huggingface dataset:
Burundi

**Burundi**, oficialmente **República de Burundi** (en kirundi: *Republika y'Uburundi*; en francés *République du Burundi*), ye un país del este d'África, allugáu na rexón de los Llagos grandes y ensin salida a la mar. Llenda cola República Democrática d'El Congu al oeste, con Ruanda al norte y cola República Xunida de Tanzania al sureste. La so capital ye Gitega. 

Nel país tienen convivío, al menos nos caberos quinientos años, los pueblos twa, hutu y tutsi, que formaron un reinu per doscientos años. Al entamar el sieglu XIX Alemaña y Bélxica ocuparon la rexón y Burundi y el so país vecín, Ruanda, convirtiéronse nuna colonia nomada Rwanda-Urundi. Les diferencies sociales ente tutsi y hutu tienen provocao grandes disturbios na rexón, que culminaron nuna guerra civil a mediaos del sieglu XX y col conflictu que dexó, ente 1993 y 1999, más de 250.000 muertos. Anguaño, el país ye una república democrática representativa presidencialista.

Burundi ye ún de los cinco países más probes del mundu, y tien la renta per cápita más baxa de toles naciones del mundu. Ta asoláu pola guerra, la corrupción y la falta d'infraestructures, y ye'l país del mundu con más xente pasando fame según el *Global Hunger Index* de 2013.

## Hstoria

## Xeografía
Burundi ye ún de los países más pequeños d'África. El so territoriu forma parte de la falla Albertina, que ye'l brazu occidental del Gran Valle del Rift, y s'asitia sobre una meseta nel centru del continente africano. L'altor mediu de la meseta ye de 1.707 m. El picu más altu del país, el monte Heha, tien 2.685 m d'altor, y ta asitiáu al sureste de l'anterior capital del país, Buxumbura. Na provincia de Bururi alcuéntrense les fontes del ríu Nilu, que vierten el so caudal, al traviés del ríu Ruvyironza, al llagu Victoria. Ye importante tamién pal aporte acuosu al país el llagu Tanganyika, que fai de llende suroccidental del país.

El so territoriu, de clima ecuatorial, ta dedicáu mayormente a pastos o tierres agrícoles. La deforestación ye cuasi total, una y bones nun hai más que 600 km² de viesca, que mengüen amás a un ritmu del 9% añal. La perda de masa forestal ye causada pola gran superpoblación del país, qu'obliga a la xente a roturar les tierres, cada vegada más probes pola erosión. Nún intentu de conservar les escases viesques del país y los sos hábitats creáronse, en 1982, dos parques nacionales: el de Kibira, al noroeste, y el de Ruvubu al noreste.

## Organización político-alministrativa

Burundi ta dividíu en 17 provincies, que reciben el mesmu nome que la so capital respeutiva:
* Provincia de Bubanza
* Provincia de Bujumbura Mairie
* Provincia de Bujumbura Rural
* Provincia de Bururi
* Provincia de Cankuzo
* Provincia de Cibitoke
* Provincia de Gitega
* Provincia de Karuzi
* Provincia de Kayanza
* Provincia de Kirundo
* Provincia de Makamba
* Provincia de Muramvya
* Provincia de Muyinga
* Provincia de Mwaro
* Provincia de Ngozi
* Provincia de Rutana
* Provincia de Ruyigi

## Economia

## Referencies
Elementos del bloque s

Los **elementos del bloque s** (*s* vien del términu inglés *sharp*) son los allugaos nos grupos 1 y 2, amás del Heliu (del grupu 18). Nestos elementos el nivel enerxéticu más esternu correspuende a orbitales *s* (ver configuración electrónica):

* Grupu 1 (alcalinos)

* Grupu 2 (alcalinotérreos)

* Heliu (He)

Nos orbitales *s* cueyen dos electrones, y estos elementos tienen tendencia a perder estos electrones, algamando d'esta miente la configuración electrónica del gas noble más averáu.


bloque s - bloque p - bloque d - bloque f - bloque g



.

## Referencies

## Enllaces esternos
Elementos del bloque p

Los **elementos del bloque p** (*p* vien del términu inglés *principal*) son los allugaos nos grupos 13 a 18, sacante l'heliu, que pertenez al bloque *s*. La configuración electrónica esterna d'estos elementos ye *ns*2 *np*x (x=1 a 6, siendo 1 pa los grupu 13, 2 pa los grupu 14, etc).

* Grupu 13 (Grupu del boru)

* Grupu 14 (Grupu del carbonu)

* Grupu 15 (Grupu del nitróxenu)

* Grupu 16 (Grupu del oxíxenu)

* Grupu 17 (Halóxenos)

* Grupu 18 (Gases nobles), sacante l'heliu

Los elementos d'esti bloque tienden tanto a perder dalgún electrón pa vaciar l'orbital, como a ganalu pa enllenalu y algamar la configuración electrónica de gas noble. Como nel orbital *p* cueyen seis electrones, cuando ta medio enllenu con tres electrones tamién consigue cierta estabilidá, fayendo que los elementos d'esti bloque tiendan tamién a perder o ganar electrones pa dexar medio enllenu l'orbital.


bloque s - bloque p - bloque d - bloque f - bloque g



.

## Referencies

## Enllaces esternos
Elementos del bloque d

Los **elementos del bloque d** (*d* vien del términu inglés *diffuse*) son los allugaos nos grupos 3 a 12, amestando'l luteciu y el laurenciu como pertenecientes al grupu 3. El nivel enerxéticu más esternu correspuende a orbitales *d* (ver configuración electrónica).

* Grupu 3, inxertaos el luteciu (Lu) y el laurenciu (Lr)

* Grupu 4

* Grupu 5

* Grupu 6

* Grupu 7

* Grupu 8

* Grupu 9

* Grupu 10

* Grupu 11

* Grupu 12

Nesti bloque *d* hai 40 elementos, dixebraos en 10 grupos de cuatro elementos (columnes), con un *elementu cabecera de grupu* que ye l'allugáu na primer ringlera. Tamién puen dixebrase en 4 periodos de 10 elementos (ringleres), que reciben el nome de *series de transición* (ver metal de transición).


bloque s - bloque p - bloque d - bloque f - bloque g




.

## Referencies

## Enllaces esternos
Elementos del bloque f

Los **elementos del bloque f** (*f* vien del términu inglés *fundamental*) son los allugaos nes series químiques de los lantánidos y los actínidos, sacante'l luteciu y el laurenciu, que pertenecen al bloque *d*. Na tabla periódica tán representaes separtaes del restu de los elementos.

* Lantánidos, sacante'l luteciu (Lu)

* Actínidos, sacante'l laurenciu (Lr)

Los elementos d'esti bloque tienen dos electrones *s* nos sos niveles enerxéticos más esternos (*n*) y electrones *f* en niveles más interiores (*n*-2). Dellos, amás, tamién tienen electrones *d* en niveles intermedios (*n*-1). Ver configuración electrónica).


bloque s – bloque p – bloque d – bloque f – bloque g



.

## Referencies

## Enllaces esternos
Segunda República

Hai dellos países que tuvieron varios periodos republicanos y que tienen époques que conocen como **Segunda República**:

* Segunda República de Guinea
* Segunda República Española
* Segunda República Francesa

## Referencies

## Enllaces esternos
Elementos del bloque g

Los **elementos del bloque g** son una rexón hipotética de la tabla periódica. Inda nun se descubrieron na natura nin se sintetizaron artificialmente. El primer elementu d'esti bloque tendría'l númberu atómicu 121 y el so nome sería unbiuniu (acordies cola denomación sistemática de la IUPAC pa los nuevos elementos químicos). Tolos elementos d'esta rexón son mui inestables y tienen una vida media estremadamente curtia.


bloque s - bloque p - bloque d - bloque f - bloque g




.

## Referencies

## Enllaces esternos
Unión Popular de Langreo

L**'Union Popular de Langreo** ye un equipu asturianu de fútbol, basáu nel conceyu de Llangréu. Xuega na .

## Estadiu
El club xuega nel Nuevu Ganzábal, que dende la reforma de 2006 tien capacidá pa 4.024 espectadores sentaos.

## Plantía

## Llogros
*5 vegaes campeón de 3ᵉʳ División
*3 vegaes subcampeón de 3ᵉʳ División

## Historial


TimeAxis = orientation:horizontal
ImageSize = width:705 height:85
PlotArea = width:600 height:42 bottom:30 left:104
DateFormat = yyyy
Period = from:1961 till:2019
ScaleMajor = unit:year increment:5 start:1965
ScaleMinor = unit:year increment:1 start:1961
AlignBars = justify

Colors =
  id:terc value:red
  id:gris value:rgb(0.5,0.5,0.5)

BarData =
  bar:segunda   text:"Segunda División"
  bar:segundaB  text:"Segunda División B"
  bar:tercera   text:"Tercer División"

LineData =
  layer:back
  at:1962 frompos:30 tillpos:72 color:terc width:1.5
  at:1968 frompos:30 tillpos:72 color:terc width:1.5
  at:1970 frompos:30 tillpos:72 color:terc width:1.5
  at:1972 frompos:30 tillpos:72 color:terc width:1.5
  at:1977 frompos:30 tillpos:56 color:terc width:1.5
  #at:1977 frompos:44 tillpos:56 color:black width:1.5
  at:1981 frompos:30 tillpos:56 color:terc width:1.5
  at:1987 frompos:30 tillpos:56 color:terc width:1.5
  at:1991 frompos:30 tillpos:56 color:terc width:1.5
  at:1993 frompos:30 tillpos:56 color:terc width:1.5
  at:1999 frompos:30 tillpos:56 color:terc width:1.5
  at:2002 frompos:30 tillpos:56 color:terc width:1.5
  at:2003 frompos:30 tillpos:56 color:terc width:1.5
  at:2014 frompos:30 tillpos:56 color:terc width:1.5
  at:2015 frompos:30 tillpos:56 color:terc width:1.5
  at:2018 frompos:30 tillpos:56 color:terc width:1.5
 
PlotData =

# set defaults
  width:10 fontsize:s textcolor:white align:left anchor:from shift:(5,-5)

  bar:segunda color:terc
              from:1962 till:1968
              from:1970 till:1972
 
 bar:segundaB color:terc
              from:1961 till:1977 color:gris shift:(74,-4) text:"(nun esistía)"
              from:1977 till:1981 
              from:1987 till:1991
              from:1993 till:1999
              from:2002 till:2003
              from:2014 till:2015        
              from:2018 till:2019

 bar:tercera color:terc
              from:1961 till:1962
              from:1968 till:1970
              from:1972 till:1977
              from:1981 till:1987
              from:1991 till:1993
              from:1999 till:2002
              from:2003 till:2014
              from:2015 till:2018


* **Temporaes en [[Segunda División d'España|2ª]]**: 8
* **Temporaes en [[Segunda División B d'España|2ª B]]**: 19
* **Temporaes en [[Segunda Federación|2ª Federación]]**: 1
* **Temporaes en [[Tercer División d'España|3ª]]**: 33

## Ver tamién
* Futbolistes del UP de Langreo
* Entrenadores del UP Langreo
* Llista de temporaes del Unión Popular de Langreo

## Referencies

## Enllaces esternos
*  
* Páxina non oficial del club
Cabu Verde

**Cabu Verde**, oficialmente **República de Cabu Verde**, ye un país africanu, allugáu nel Océanu Atlánticu a 640 km al oeste de Dakar, y compuestu de 10 islles grandes y cinco más pequeñes, toes elles d'orixe volcánicu. 

## Historia

L'archipiélagu, que lleva'l mesmu nome, que l'estremu más occidental del continente africanu, tuvo despobláu hasta la llegada de los portugueses a mediaos del sieglu XV. Na dómina de la colonización, hasta l'abolición de la esclavitú en 1876, foi un centru importante pal tráficu d'esclavos. 

Cabu Verde algamó la independencia en 1975 y anguaño, dende les revisiones constitucionales de 1990 y 1992, ye una democracia parllamentaria multipartidista.

## Política
### Organización alministrativa
El territoriu nacional ta dividíu en 22 conceyos (*concelhos* en portugués), sobdividíos ellos mesmos en 31 parroquies (*freguesias*).

Llista de Conceyos de Cabu verde:

* Boa Vista
* Brava
* Brava
* Mosteiros
* Paul
* Porto Novo
* Praia
* Ribeira Grande
* Ribeira Grande de Santiago
* Sal
* Santa Catarina
* Santa Catarina do Fogo
* Santa Cruz
* São Domingos
* São Filipe
* São Lourenço dos Órgãos
* São Miguel
* São Nicolau
* São Salvador do Mundo
* São Vicente
* Tarrafal
* Tarrafal de São Nicolau

## Economía

## Referencies
Llista d'elementos por númberu atómicu

El **llistáu d'elementos por [[númberu atómicu]]** ta codificáu por colores según la serie química a la que pertenez cada elementu. Pa cada elementu amuésase'l nome, símbolu, periodu y grupu de la tabla periódica, masa atómica (o isótopu más estable), densidá, puntu de fusión, puntu de bullidura, añu de descubrición y descubridor.


**[[serie química|Series químiques]]**
AlcalinosAlcalinotérreosLantánidosActínidosMetales de transición
Metales del bloque pMetaloidesNon metalesHalóxenosGases nobles


## Notes
1 L'elementu nun tien isótopu estable dalu, y un valor ente paréntesis, p.e. [209], indica la masa atómica del isótopu con mayor vida media del elementu o composición isotópica carauterística.

2 La composición isotópica d'esti elementu varia en dalgunes muestres xeolóxiques, y la variación pue esceder la incertidume señalada na tabla.

³ La composición isotópica del elementu pue variar en materales comerciales, lo que pue causar que'l pesu atómicu seya bien distintu al valor dau.

4 La composición isotópica varia tanto en materiales terrestres, que nun se pue dar un valor más preciso del pesu atómicu.

5 El pesu atómicu del litiu comercial pue variar ente 6.939 y 6.996. Ye necesariu un analís del material específicu p'atopar un valor más exautu.

## Referencies

*  Pesos atómicos de los elementos 2001, Pure Appl. Chem. 75(8), 1107-1122, 2003. Recuperáu'l 30 de xunu de 2005. Los pesos atómicos de los elementos de númberu atómicu 1 al 109 foron sacaos d'esta fonte.
*  Pesos atómicos estándar revisaos de la IUPAC  (2005)
*  WebElements Periodic Table. Recuperáu'l 30 de xunu de 2005. Los pesos atómicos de los elementos de númberu atómicu 110 al 116 foron sacaos d'esta fonte.
Felpeyu

**Felpeyu** ye un grupu de música folk d'Asturies y una de les referencies na música asturiana.

Foi fundáu en 1991 en Salamanca, onde estudiaren Belles Artes los sos miembros fundacionales Ígor Medio y Ruma Barbero. Dende entós, desendolcaron una carrera musical con una bayura d'actuaciones per España, Europa y Australia. 

El so primer trabayu discográficu foi'l discu homónimu *Felpeyu*, editáu en 1994 por Fonoastur. Pa entós, ya habíen espublizáo la maqueta *Fuxide oricios* (1993) y contribuyeron al recopilatoriu "V Festival de Música Folk Galega" (1993. Edicions Discográficas Galegas). Magar qu'al entamu de la so carrera desenvolvíen un repertoriu con pieces asturianes y gallegues (pola participación de los hermanos Cástor y Félix Castro), **Felpeyu** centróse col tiempu nos sones más averaos al repertoriu asturianu.

En 1997 apaez el so segundu discu, *Tierra* (Fonoastur) y enxerten una de les sos pieces del discu *Felpeyu* nel recopilatoriu **Naciones Celtas**.

En 2000 asoleyen *Live Overseas* (Urchin Records), discu en direutu grabáu n'Ourense pa la so xira per Australia. En 2002 espublicen el discu *Yá!* , el primeru d'ellos con aniciu na propia discográfica de la banda "Tierra Discos".

El 24 de xunu de 2006, el grupu sufre un accidente de tráficu cuando empobinaba dende Asturies pa Cataluña, onde diben ufrir un conciertu. Nel siniestru morrieron los componentes Ígor Medio (voz y buzuki) y Carlos Redondo (guitarra y voz), mientres que'l restu la formación -el bodhraneru Ruma Barbero, el curdioneru Xuan Nel Expósito, los violonistes Lisardo Prieto y Fernando Oyágüez, el gaiteru Diego Pangua y el téunicu de soníu Slaven Kolak-, sufrieron firíes de diversa gravedá.

Tres una temporada d'obligada inactividá, la banda resurde incorporando'l baxu lléctricu en manes de Dudu Puente, quién tamién-y pondrá voz nuevo a la formación. Más alantre tendría de llegar Moisés Suárez a la guitarra acústica. N'abril de 2008 asoleyen *Canteros* (Tierra Discos).

En 2017 espublizen el so últimu trabayu *Cerquina*, cola nueva incorporación, a la voz y al baxu, de Luis Senén Fernández.

## Componentes

### Actuales
*Ruma Barbero, bodhrán.
*Lisardo Prieto, violín.
*Diego Pangua, gaita y flauta.
*Aníbal Menchaca, baxu y voz.
*Luis Nicolás, guitarra.
*Alberto Ablanedo, buzuki.

### Antiguos

* Ígor Medio †, buzuki, voz.
* Carlos Redondo †, guitarra.

* Xuan Nel Expósito, cordión.
* Elías García Sánchez †, buzuqui.
* Luis Senén Fernández, baxu y voz.
*Moisés Suárez, guitarra acústica.
*Bree Delian, cordión.

## Discografía

### Álbumes
**Felpeyu* - 1994
**Tierra* - 1997
**Live Overseas* - 2000
**Yá!* - 2002
**Canteros* - 2008
**Cerquina* - 2017

## Referencies

## Enllaces esternos
Elementu químicu

Un **elementu químicu** ye una sustancia que nun pue dixebrase n'otres más cencielles. Cada elementu químicu ta constituyíu por átomos col mesmu númberu de protones nel so nucleu. Esti númberu ye'l númberu atómicu del elementu. Por exemplu, los átomos del elementu carbonu (C) tienen 6 protones, y los del uraniu (U) tienen 92.

Hai 116 elementos químicos conocíos fasta'l momentu, de los que 93 son naturales y el restu son xeneraos artificialmente. Cada elementu represéntase por un símbolu d'una o dos lletres.

La ordenación d'estos elementos acordies coles sos propiedaes físiques y químiques dio llugar a la nomada tabla periódica. Foi ideada por un químicu rusu, Dmitri Mendeleyev, nel añu 1869. Dende aquella primer tabla que namái tenía 63 elementos hasta la d'anguaño que tien 116, espublizáronse más de setecientes. Les más d'elles caltienen el formatu clásicu, pero tamién les hai con representaciones bien curioses, como la de los elementos ordenaos según lo necesarios que seyan pa la vida.

## Referencies

## Enllaces esternos
Sociedá Xeneral d'Autores y Editores

La **Sociedá Xeneral d'Autores y Editores** o **SGAE**, (en castellanu *Sociedad General de Autores y Editores*), ye una entidá española de xestión coleutiva dedicada a la defensa de los derechos d'autor de los sos socios: artistes y empresarios de la industria cultural. Según los sos estatutos, ye una organización non lucrativa que xestiona'l cobru y la distribución de los derechos d'autor de los sos asociaos, y mira polos intereses de los editores. Anguaño'l presidente del conseyu de direición ye Teddy Bautista.

Foi fundada'l 16 de xunu de 1899. 

## Ver tamién
*Copia privada

## Referencies

## Enllaces esternos
* Web oficial
Archipiélagu de les Comores

Les **Comores** son un archipiélagu allugáu nel sureste d'África, na parte del Océanu Índicu conocida como Canal de Mozambique. 

L'archipiélagu ta formáu por cuatro islles principales, toes elles d'orixe volcánicu: 
* Gran Comora (o *N'gazidja* en comoranu)
* Anjouan (o *Ndzouani*)
* Mohéli (o *Mwali*)
* Mayotte (o *Mahore*).

Les tres primeres formen, dende la so independencia en 1975, un país conocíu anguaño como Comores. La islla de Mayotte, que se pronunció mayoritariamente contra la independencia en dos referendums celebraos en 1974 y 1976, sigue siendo un territoriu francés y tien l'estatutu de Coleutividá d'ultramar.

## Referencies

## Enllaces esternos
Jaime Gareth Flórez

**Jaime Gareth Flórez Barreales**  ye un sindicalista y políticu asturianu, alcalde de Degaña ente 2003 y 2011. Tamién foi Diputáu na Xunta Xeneral del Principáu d'Asturies na X LLexisllatura.

Mineru de profesión, foi miembru del comité d'empresa d'Hullas del Coto Cortés y de la comisión executiva de Comisiones Obreres de Cangas del Narcea. 

En 1995 foi elixíu conceyal nel Conceyu de Degaña nes llistes d'Izquierda Xunida. 

## Referencies

## Enllaces esternos
Urraca

Pasó a la historia como **«Urraca l'Asturiana»**. Naz nel 1133 en Peḷḷuno nel conceyu d'Ayer.

Históricamente la infanta doña Urraca foi fía bastarda d'Alfonsu VII l'Emperador, y doña Gontrodo de Tinéu, hacia'l 1133. 

Casóse con García Ramírez, rei de Navarra y quedó viuda nel 1150, colo que tornó pa tierres asturianes, calteniendo'l títulu de reina. 

Nel 1161 casóse col caballeru palentín Alvar Roderici, dando orixe a los Álvarez de Asturias. 

Anque Urraca morrió nel 1164 y foi enterrada na catedral de Palencia na tradición oral asturiana trátase d'un personaxe míticu que s'identifica col tiempu los moros, ye dicir, de los xentiles o paganos. 

Asina, nel Castiellu Doriga (Salas), onde s'atopa un xacimientu castreñu, dicíase que vivía la reina Urraca, y la estela funeraria qu'apaeció embuchada na paré d'un caseríu allegáu al castru, dedicada a la fía de Talavo, dicíase que cubría la tumba d'esta mítica reina. D'ello yá fala Álvaro Fernández de Miranda na so obra Grau y su concejo, historia de una comarca asturiana (1907) asina: «*Cubría la tumba de la reina de estos lugares, poderosa y buena pero idólatra, por lo que Dios la castigó duramente maldiciéndola y añadiendo la gente del lugar que hace tiempo se hallaron en el sepulcro gran cantidad de alhajas y "cosas" de oro macizo* ». Falen, pues, d'un enterramientu principescu.

## Referencies

## Enllaces esternos
Alfonsu VII

**Alfonsu Raimúndez**, *L'Emperador* , foi un rei de Lleón, Galicia y Castiella, el primeru de la dinastía de Borgoña. Yera fíu de doña Urraca (fía a so vez d'Alfonsu VI) y del so primer maridu, el conde Raimundu de Borgoña.

Alfonsu VII integró na monarquía llionesa aquel sector de la nobleza gallega rebelde que representaba la Casa de Traba. Pero tamién foi'l rei qu'inauguró la política de sofitu a la Ilesia, y polo tanto foi'l primeru qu'aplicó un ciertu criteriu de centralización política.

## Referencies

## Enllaces esternos
Comores

Les **Comores** (hasta 2002 República Federal Islámica de les Comores), ye un estáu formáu principalmente por tres islles del archipiélagu del mesmu nome, allugáu nel Océanu Índicu, ente'l norte de Madagascar y Mozambique.

El país reclama la islla de Mayotte, que forma parte del mesmu archipiélagu, pero que pertenez anguaño a Francia.

El nome vien del árabe *Jazayr al - Qamar*, que significa *islles de la lluna*.

## Organización territorial
Les Comores ta formáu por tres islles:

## Historia

## Economía

## Referencies

## Enllaces esternos
Llista d'elementos por puntu de fusión

El **llistáu d'elementos por [[puntu de fusión]]** ta codificáu por colores según la serie química a la que pertenez cada elementu. Pa cada elementu amuésase'l puntu de fusión, númberu atómicu, nome, símbolu, periodu y grupu de la tabla periódica, masa atómica (o isótopu más estable), densidá, puntu de bullidura, añu de descubrición y descubridor.


**[[serie química|Series químiques]]**
AlcalinosAlcalinotérreosLantánidosActínidosMetales de transición
Metales del bloque pMetaloidesNon metalesHalóxenosGases nobles


## Notes
1 L'elementu nun tien isótopu estable dalu, y un valor ente paréntesis, p.e. [209], indica la masa atómica del isótopu con mayor vida media del elementu o composición isotópica carauterística.

2 La composición isotópica d'esti elementu varia en dalgunes muestres xeolóxiques, y la variación pue esceder la incertidume señalada na tabla.

³ La composición isotópica del elementu pue variar en materales comerciales, lo que pue causar que'l pesu atómicu seya bien distintu al valor dau.

4 La composición isotópica varia tanto en materiales terrestres, que nun se pue dar un valor más preciso del pesu atómicu.

5 El pesu atómicu del litiu comercial pue variar ente 6.939 y 6.996. Ye necesariu un analís del material específicu p'atopar un valor más exautu.

## Referencies

*  Pesos atómicos de los elementos 2001, Pure Appl. Chem. 75(8), 1107-1122, 2003. Recuperáu'l 30 de xunu de 2005. Los pesos atómicos de los elementos de númberu atómicu 1 al 109 foron sacaos d'esta fonte.
*  Pesos atómicos estándar revisaos de la IUPAC  (2005)
*  WebElements Periodic Table. Recuperáu'l 30 de xunu de 2005. Los pesos atómicos de los elementos de númberu atómicu 110 al 116 foron sacaos d'esta fonte.
Heliu

L**'heliu** ye un elementu químicu de númberu atómicu 2 y símbolu **He** allugáu nel grupu 18 de la tabla periódica de los elementos. Magar que la so configuración electrónica seya 1s², l'heliu nun figura nel grupu 2 de la tabla periódica de los elementos, xunto al hidróxenu nel bloque s, sinón que s'alluga nel grupu 18 del bloque p, yá qu'al tener el nivel d'enerxía completu, presenta les propiedaes d'un gas noble, ye dicir, ye inerte (nun reaiciona) y lo mesmo qu'estos, ye un gas monoatómicu incoloru y inodoru. L'heliu tien el menor puntu d'evaporamientu de tolos elementos químicos, y namái pue ser solidificáu baxo presiones descomanaes. Amás ye'l segundu elementu químicu n'abondanza nel universu, depués del hidróxenu, atopando na atmósfera traces pol mor de la desintegración de dalgunos elementos. En dalgunos depósitos naturales de gas alcuéntrase en cantidá abonda pa la so esplotación, emplegándose pal enllenáu de globos y dirixibles, como llíquidu refrixerante de materiales superconductores crioxénicos y como gas envasáu nel bucéu de gran fondura.

## Referencies

## Enllaces esternos
*  WebElements.com 
*  EnvironmentalChemistry.com 
*  Ye Elemental 
*  Elementos Químicos
*  Institutu Nacional de Seguridá y Hixene nel Trabayu d'España: Ficha internacional de seguridá química del heliu
Costa de Marfil

**Costa de Marfil** ye un país del África occidental. Llenda al norte con Liberia y Burkina Fasu, al sur col golfu de Guinea, al este con Ghana y al oeste con Liberia y Guinea. Oficialmente, el nome del país ye'l mesmu en tolos idiomes, **Côte d'Ivoire**, al pidir el gobiernu que nun se traduciera dende'l francés pa evitar la diversidá de nomes como *Ivory Coast* (inglés), *Norsunluurannikko* (finlandés), *Elfenbeinküste* (alemán), o *Dramblio Kaulo Krantas* (lituanu).

## Historia

Costa de Marfil, ex-colonia francesa, obtién la so independencia en 1960. El so presidente fundador foi Félix Houphouët-Boigny hasta 1993. Los sos sucesivos foron los que vienen darréu:
* Henri Konan Bédié, que perdió'l poder nun golpe d'estáu na Navidá de 1999.
* Robert Guéï, que foi asesináu durante un golpe d'estáu dau pol Movimientu Patrióticu de Costa de Marfil en 2002.
* Laurent Gbagbo
* 2002-2004 *[[Guerra civil de Costa de Marfil]]*: el Norte revélase. 10 000 cascos azules de la ONX foron asitiaos ente los contendientes.

## Organización alministrativa
El territoriu de Costa de Marfil ta dividíu en 19 rexones (*régions*) y 58 departamentos (*départements*):

**Rexones**
# Agnéby
# Bafing
# Bas-Sassandra
# Denguélé
# Dix-Huit Montagnes
# Fromager
# Haut-Sassandra
# Lacs
# Lagunes
# Marahoué
# Moyen-Cavally
# Moyen-Comoé
# N'zi-Comoé
# Savanes
# Sud-Bandama
# Sud-Comoé
# Vallée du Bandama
# Worodougou
# Zanzan

**Departamentos**:

## Economía

## Referencies
Ana Cano

**Ana María Cano González**  ye una filóloga asturiana. La so vida académica ta venceyada a la Universidá d'Uviéu onde llicenció en Filosofía y Lletres con premiu estraordinariu en 1972 y doctoróse trés años más llueu cola so tesis *[[El habla de Somiedo]]*, calificada con sobresaliente *cum laude*. 

El so llabor ta reconocíu nel ámbitu européu y tien escritos artículos filolóxicos en bien de publicaciones de prestixu. Ye autora del *[[Vocabulario del bable de Somiedo]]*, tesis que foi espublizada pol Institutu d'Estudios Asturianos nel añu 1982.

Dende'l 2001 hasta'l 23 de xunu de 2017 presidió l'Academia de la Llingua Asturiana, cargu pal que foi escoyida dempués de la marcha de Xosé Lluis García Arias, tres venti años como presidente de la principal institución llingüística d'Asturies. Anguaño Xosé Antón González Riaño preside la institución.

Güei ye caderalga de Filoloxía Románica y foi Decana de la Facultá de Filoloxía de la mesma Universidá hasta l'añu 2008, cuando dimitió por mor de la crisis de la Facultá de Filoloxía, tres que la Xunta de Gobiernu votara a la escontra d'un *maior* d'asturianu dientro de los nuevos estudios reglaos adecuaos al nuevu espaciu européu. 

## Delles publicaciones
* *El habla de Somiedo*, tesis doctoral (1975)
* *Vocabulario del bable de Somiedo* Institutu d'Estudios Asturianos, 1982)
* *Averamientu a la hestoria de la llingua asturiana* (*Caja de Asturias*, *«Conocer Asturias»*, xineru 1987)
* *Notas de Folklor Somedán* (*Collecha Asoleyada*, 1989)
* *Estudios de diacronía asturiana (1)* (*Llibrería Llingüística*, 2008)
* *El habla de Somiedo (occidente de Asturias)* (*Llibrería Llingüística*, 2009)

## Referencies

## Enllaces esternos
* Su biografía en la web ''Vivir Asturias''.
*«Ana Cano: "La oficialidad es la única oportunidad de que el gallego-asturiano sobreviva"». La Nueva España. Consultáu'l 10 de xunetu de 2016. Cascudo, T. (5 de mayu de 2016). 
*Ultima papeleta de Ana Cano.  LNE Consultáu'l 07/03/2017.
*Discurso en la Selmana de les Lletres Mayo 2007 El Comercio (Consultáu'l 07/03/2017).
*Ana Cano pide una sede para la Academia de la Llingua y advierte de que no firmará contratos de alquiler. (Consultáu'l 7/03/2017)
Carbonu

El **carbonu** ye un elementu químicu de númberu atómicu 6 y símbolu **C**. Ye sólidu a temperatura ambiente. Dependiendo de les condiciones de formación, pue atopase na natura en distintes formes alotrópiques, carbonu amorfu y cristalinu en forma de grafitu o diamante. Ye'l pegollu básicu de la química orgánica; conócense al rodiu de 10 millones de compuestos de carbonu, y forma parte de tolos seres vivos conocíos.

## Ver tamién
* Isótopos del carbonu

## Referencies

## Enllaces esternos
*  Divulgación sobre ciencia y teunoloxía de los materiales de carbón, l'elementu carbonu y les sos formes alotrópiques 
*  Institutu Nacional de Seguridá y Hixene nel Trabayu d'España: Ficha internacional de seguridá química del carbonu
*  WebElements.com
*  EnvironmentalChemistry.com
*  Ye Elemental 
*  Fullerenos y otros estaos alotrópicos ; modelos realizaos por Vincent Herr
El Congu

**El Congu** ye un país del África ecuatorial. Llenda al norte con Camerún y la República Centroafricana, al sur y al este cola República Democrática d'El Congu, al suroeste col enclave angolanu de Cabinda y col golfu de Guinea y al oeste con Gabón.

El país recibe delles vegaes el nome de **Congu-Brazzaville**, pa estremalu de la República Democrática d'El Congu, tamién llamada Congu-Kinshasa. Na dómina colonial yera conocíu como'l **Congu francés** y, ente 1969 y 1992 como **República Popular d'El Congu**. Toos estos nomatos tienen orixe nel nome del ríu Congu, que marca la llende ente los dos países mencionaos.

## Organización alministrativa
El territoriu d'El Congu ta organizáu en 10 rexones (a les qu'hai qu'amestar el conceyu de Brazzaville), que se dividen en distritos:

## Referencies
Aluminiu

L**'aluminiu** ye un elementu químicu, de númberu atómicu 13 y símbolu **Al**, allugáu nel grupu 13 de la tabla periódica. Col 8,13 % ye l'elementu metálicu más abondante na corteya terrestre.

La so llixereza, conductividá llétrica, resistencia a la corrosión y baxu puntu de fusión conviértenlu nun material bien afayadizu pa multitú d'aplicaciones, especialmente n'aeronáutica. Sicasí, la elevada cantidá d'enerxía necesaria pa la so obtención tórga-y una mayor utilización; dificultá que pue compensase pol so baxu coste de recicláu, la so dilatada vida útil y la estabilidá del so preciu.

## Referencies

## Enllaces esternos
*  ATSDR n'Español - ToxFAQs™
*  EnvironmentalChemistry.com
*  Ye Elemental 
*  WebElements.com
*  Alu-Scout
Eritrea

**Eritrea** ye un país africanu. Llenda al norte y al este col mar Roxu, al sur con Xibuti y Etiopía y al oeste con Sudán. Ye ún de los estaos soberanos más nuevos, yá qu'algamó la independencia d'Etiopía en 1993. Dende esta fecha los dos países conocieron varios conflictos graves. 

El país lleva'l mesmu nome que-y daben los griegos al Mar Roxu na Antigüedá.

## Organización alministrativa

Eritrea ta dividida en 6 rexones ( *zoba* ), que se subdividen en 55 distritos.

# Maakel (Centru)
# Debub (Sur)
# Gash-Barka
# Anseba
# Semenawi Keyih Bahri (Costa Setentrional del Mar Bermeyu)
# Debubawi Keyih Bahri (Costa Meridional del Mar Bermeyu)

## Historia

## Referencies

## Enllaces esternos
Alberto Vázquez-Figueroa

**Alberto Vázquez-Figueroa**  ye un escritor español.

## Biografía
Anque nació nes Islles Canaries, de pequeño coló pal África español, onde pasó la mayor parte de la so mocedá.

Trabayó como profesor de submarinismu y tres d'estudiar periodismu en Madrid trabayó pa La Vanguardia y pa Televisión Española ente otros.

Quince de les sos obres fueron llevaes al cine.

## Obres
* *Tuareg* (1980)
* *Tras las huellas de Alec* (1971)
* *Serie Cienfuegos*
* *Olvidar Machu-Picchu* (1983)
** *Cienfuegos* (1987)
** *Caribes*
** *Azabache*
** *Montenegro*
** *Brazofuerte*
** *Xaraguá*
* *Manaos*
* *Viracocha*
* *La sultana roja*
* *Anaconda*
* *Nuevos dioses*
* *El perro*
* *El agua prometida*
* *La ordalía del veneno*
* *Marea negra*
* *Fuerteventura*
* *Serie Océanu*
** *Islla de Lobos*
** *Yáiza*
** *Maradentro*
* *Serie Piratas*
** *Piratas* (1996)
** *Negreros*
** *Leon Bocanegra*
* *Tiempo de conquistadores* (2000)
* *Un mundo mejor* (2002)
* *El señor de las tinieblas*
* *El anillo verde*
* *Delfines*
* *La ruta de Orellana*
* *La iguana*
* *Ícaro*
* *Bora Bora*
* *Ébano*
* *¡Panamá, Panamá!*
* *Tierra virgen. La destrucción del Amazonas*
* *El inca*
* *Vendabal*
* *Ciudadano Max*
* *África llora*
* *Marfil*
* *Viaje al fin del mundo. Galápagos*
* *Sicario*
* *Palmira*
* *¿Quién mató al embajador?*
* *Como un perro rabioso*
* *Morir en Sudáfrica* (1985)
* *Matar a Gadafi* (1997)
* *Vivir del viento*
* *Los ojos del tuareg* (2000)
* *Alí en el país de las maravillas* (2005)
* *El rey leproso* (2005)*
* *Bajo siete mares''

## Referencies

## Enllaces esternos
Radio Mar

**Radio Mar** yera una emisora de radio de Xixón. Con Radio Siero y Radio Luarca, formaba parte de la **Cadena Asturiana**, integrada na Rueda de emisoras Rato. Emitía nel 93.5 de la Frecuencia modulada una programación mayoramente de carácter local na que xugaben un papel importante la música y les llamaes de los oyentes.

En 1990, tres de la compra de la cadena pola ONCE, perdió'l so nome tradicional y pasó formar parte d'Onda Cero. La programación llocal quedó reducida a tres hores diaries, faciéndose'l restu en cadena dende Madrid o Barcelona.

## Referencies

## Enllaces esternos
Pitágores

**Pitágores de Samos** (aproximao 582 e.C. - 507 e.C., en griegu: Πυθαγόρας ο Σάμιος) foi un filósofu y matemáticu griegu, famosu sobre too pol Teorema de Pitágoras.

Pitágoras ñació na islla de Samos. Siendo bien mozu viaxó a Mesopotamia y Exiptu. A la vuelta a Samos, finó los estudios y fundó la so primer escuela cuando la tiranía de Polícrates. Problemes políticos obligáronlu a colar pa Crotona, nel sur d'Italia, au fundó la so segunda escuela. Les doctrines d'esti centru cultural rexíense por regles estrictes enforma. La escuela (anque rigorosamente esotérica) taba abierta a homes y muyeres indistintamente. Los estudiantes pertenecíen a estremaes races, relixones y estratos socio-económicos. Depués de ser espulsaos polos pobladores de Crotona, los pitagóricos exiliáronse en Taranto, au se fundó una nueva escuela.

La escuela de pensamientu afirmaba que la estructura del universu yera aritmética y xeométrica. Poro, les matemátiques convirtiéronse nuna disciplina fundamental pa la investigación científica.

De la infancia de Pitágores sábese bien poco. Yera una persona instruyida, con conocimientos musicales (sabía tocar la llira) y lliterarios.

Pitágoras ta consideráu l'introductor de pesos y midíes, iniciador de la teoría musical; el primeru en falar de "teoría" y de "filósofos", en postular el vacíu, en considerar que l'universu yera una obra namái descifrable por medios matemáticos y que la tierra tien forma esférica.

## La lóxica del númberu
Lo primero ye la unidá, que cada cosa depende de que seya una y esi ye'l principiu del ún: que cada dalgo seya d'una mena'l tou de sí o un puntu. El cuatro ye'l tránsitu de la superficie a la solidez que representa la pluralidá, la suma de 1, 2, 3 y 4 ye la década, que representa l'armonía y que tien como conteníu la progresión lóxica que lleva a ella y dende la que se reanicia tou movimientu.

## L'ambigüedá pitagórica
Constituyida como secta relixosa encargada de velar polos misterios revelaos a Pitágoras y xebrada en miembros parcialmente aniciaos (los "acusmáticos") y totalmente aniciaos (los "matemáticos"), el corpus de rigorosos conocimientos científicos d'esta escuela entemezse con idees místiques y supersticioses populares mui vieyes, venceyes a la maxa numbérica. Esti tratamientu llitúrxicu xustifica la famosa aberración a los númberos reales irracionales, como Pi o raíz cuadrada de dos.

Dalgunos escritores consideren que Pitágoras foi en realidá toa una escuela de pensamientu y non solo una persona; ello ye tan asina, que dellos aseguren que foron siete persones diferentes.

## Referencies

## Enllaces esternos
* Biografía de Pitágoras  MundoFilosofía
William Shakespeare

**Willian Shakespeare**  foi un poeta y dramaturgu inglés. Ta consideráu'l mayor escritor en llingua inglesa de la Historia y ún de los más importantes poetes de la historia de la lliteratura Universal. La so obra ye de tal altor que inda muchos de los sos personaxes son oxetu d'estudiu. Una de les carauterístiques más destacables de la so obra ye la bayura psicolóxica de los personaxes de so.

Escribió obres teatrales abondo so temes históricos, anque ensin mucho rigor a los fechos reales. En dellos casos, los rellatos populares y los mitos son la inspiración de bien de les sos obres.

Les sos obres foron escrites ente 1588 y 1616, anque ye nun puen afitase feches concretes.

**Shakespeare** foi coetaneu de **[[Miguel de Cervantes Saavedra|Cervantes]]**, y ambos morrieron na mesma fecha (anque non nel mesmu día, ya que d'aquella rexía un calendariu diferente n'Inglaterra y n'España).

## Biografía

**William Shakespeare** naz en **[[Stratford-upon-Avon]]** n'abril de 1564. Foi bautizáu'l 26 d'abril de 1564, lo que fai que tradicionalmente se date el so nacimientu el 23 d'abril de 1564. Esti día, 23 d'abril, coincide asina col **Día de ''Saint George***, patronu d'Inglaterra.

== Obres ==

=== Cronoloxía ===

* 1590 (1598) *Henry VI, Parte I*
* 1590 (1594) *Henry VI, Parte II*
* 1590 (1595) *Henry VI, Parte III*
* 1592 (1602) *Ricardu III*
* 1592 (1623) *Comedia d'enquívocos* 
* 1593 (1594) *Titus Andronicus* 
* 1593 (1623) *Taming of the Shrew* 
* 1594 (1623) *Los dos caballeros de Verona* 
* 1594 (1598) *Love's Labour's Lost* 
* 1594 (1597) *Romeu y Xulieta* 
* 1595 (1597) *Ricardu II* 
* 1595 (1600) *El sueñu d'una nueche de branu* 
* 1596 (1622) *El Rei Xuan*
* 1596 (1600) *El mercader de Venecia* 
* 1597 *Henry IV, Parte I* 
* 1594-1597 (1603?) *Love's Labour's Won*
* 1598 (1600) *Henry IV, Parte II* 
* 1599 *Henry V*
* 1599 (1623) *Xulio César* 
* 1599 (1600) *Much Ado About Nothing* 
* 1599 (1623) *Como gusteis*
* 1597-1600 (1602) *The Merry Wives of Windsor* 
* 1601 (1603) *Hamlet, príncipe de Dinamarca* 
* 1602 (1623) *Twelfth Night* 
* 1602 (1609) *Troilus and Cressida*
* 1603 (1623) *All's Well That Ends Well* 
* 1604 (1623) *Measure for Measure* 
* 1604 (1622) *Othello* 
* 1605 (1608) *Rei Lear* 
* 1605 (1623) *Macbeth* 
* 1606 (1623) *Antonio y Cleopatra* 
* 1607 (1623) *Coriolanus* 
* 1607 (1623) *Timon of Athens* 
* 1608 (1609) *Pericles Príncipe de Tyre*
* 1609 (1623) *Cymbeline* 
* 1610 (1623) *Cuentu d'Iviernu* 
* 1611 (1623) *La Tempestá* 
* 1612 (1623) *Henry VIII* (probablemente escritu n'andecha con [[John Fletcher]])
* 1612 (1728) *Cardenio* (escritu en collaboración con John Fletcher)
* 1612 (1634) *The Two Noble Kinsmen'' (escritu en collaboración con John Fletcher)

## Referencies

## Enllaces esternos

* Open Source Shakespeare (trabayos completos)
Llista de provincies españoles por población

**Llista de [[provincies d'España|provincies españoles]] por población** (según censu INE a 1 de xineru de 2005).

 

## Ver tamién
*Llista de provincies españoles per superficie
*Llista de comunidaes autónomes españoles por población
*Llista de comunidaes autónomes españoles per superficie

## Referencies

## Enllaces esternos
Michael Lark

**Michael Lark**  ye un dibuxante de cómic d'Estaos Xuníos.

Los entamos de Lark dientro del cómic atopámoslos en 1989 na pequeña editorial d'Estaos Xuníos Caliber Press, na que trabayó hasta 1991 en proyeuto como Taken Under y Airwaves . Depués vendríen otros trabayos pa editoriales como Topps, Mojo Press o Byron Preiss, hasta llegar a DC Comics.

Lark dibuxó pa DC *[[Batman]]*, *Terminal City*, *Gotham Central* y *Legend of the Hawkman*. El primer trabayu destacable con esta editorial ye un proyeutu curiosu y personal, asoleyáu dientro del sellu Vertigo. Terminal City ye una historia retrofuturista na que'l guionista Dean Motter desarrolla una historia d'intriga y aición. 

El so trabayu pa Marvel Comics entama con The Pulse y Captain America. Dende febreru de 2006, Lark vien faciendo regulamente los dibuxos de Daredevil para Marvel con guiones d'Ed Brubaker, col que ya trabayara n'ocasiones anteriores.

## Michael Lark n'[[Asturies]]

Les X Xornaes de Cómic d'Avilés contaron cola presencia de Michael Lark, nel añu 2005, nes que, amás de participar en charres col públicu asistente a les mesmes, dibuxó la portada de La Guía (númberu 3) asoleyada polos organizadores de les Xornaes el 8 de setiembre, a la vez que nel so interior ye protagonista d'una entrevista.

Igualmente collaboró cola Selmana Negra de Xixón nel añu 2006 presentando una aportación (titulada *Variación I*) al llibru coral editáu pola organización y que nesa edición dedicaron al Gernika de Picasso: *Guernica. Variaciones. Gernika*.

## Bibliografía

### Marvel Comics
**Captain America (Fifth Series)* #4-5
**Daredevil* #82-present
**Marvel Spotlight: [[Joss Whedon]] y Michael Lark*
**The Pulse* #8-10

### DC Comics

#### Interiors
**All Star Comics (miniseries)* #1-2
**Books of Magic* #68
**Gotham Central* #1-10, 12-15, 19-25
**Invisibles (Second Series)* #6
**Justice Society of America All Stars* #7
**|Legend of the Hawkman* #1-3
**Sandman Mystery Theatre* #57-60
**Shade The Changing Man* #58
**Scene of the Crime* #1-4
**[[Superman]]: War of the Worlds* #1
**Terminal City* #1-9
**Terminal City: Aerial Graffiti* #1-5
**Vertigo: Winter's Edge* #2-3

#### Portaes solamente
**Batman 417-420*
**All Star Comics 80 Page Giant* #1
**Golden Age Secret Files & Origins* #1
**Gotham Central* #11, 16-18, 26-30

### Adhesive Comics
**JAB* #6

### Caliber Press
**Airwaves* #1-5
**Caliber Presents* #19-22
**Caliber Summer Special* #1
**Taken Under: Compendium* #1

### Ibooks
**The Best of [[Ray Bradbury]]: The Graphic Novel*

### Mojo Press
**Occurrences: The Illustrated [[Ambrose Bierce]]*
**Weird Business*

### Topps
**[[Ray Bradbury]]'s Comics Special Edition* #1

## Referencies

## Enllaces esternos
Adam Smith

**Adam Smith**  foi un economista y filosofu d'Escocia (Reinu Xuníu) arriendes de pioneru d'economía política. La so obra *[[Riqueza de les naciones|Investigación na Naturaleza y Causes de la Riqueza de les Naciones]]* foi'l primer intentu rigurosu d'estudiar el desarrollu históricu de la industria y el comerciu n'Europa, ayuda a la creación de la economia como disciplina académica y apurre un marcu teóricu al capitalismu.

Smith estudió filosofía social na Universidá de Glasgow y na d'Oxford. 

## Obres
* Smith, Adam. *Theory of Moral Sentiments*. 1759.
* Smith, Adam. *An Inquiry into the Nature and Causes of the Wealth of Nations* (The Wealth of Nations) (Investigación sobre la Naturaleza y Causes de la Riqueza de les Naciones). 1776.

## Referencies

## Enllaces esternos
María Antonia Fernández Felgueroso

**María Antonia Fernández Felgueroso**  ye una política asturiana, foi elixida primera *[[Procurador Xeneral|Procuradora Xeneral]]* d'Asturies. 

Ente 1984 y 1991 foi direutora rexonal d'Aición Social. Abandonó'l cargu pa ponese al frente de la conseyería d'Educación, Cultura, Deportes y Mocedá nel gobiernu de Juan Luis Rodríguez-Vigil. En 1993 pasó a ser conseyera d'Interior y Alministraciones Públiques. 

Nes eleiciones municipales de 1999 foi elixida conceyal pol PSOE nel Ayuntamientu de Xixón. Mantuvo'l cargu nel 2003, y abandonolo en 2006 pa convertise na primera Procuradora Xeneral d'Asturies, un cargu asemeyáu al del Defensor del Pueblu n'España.

## Referencies

## Enllaces esternos
Rueda de emisoras Rato

La **Rueda de Emisoras Rato**, conocida tamién como **Cadena Rato**, yera una cadena de radio española que llegó a axuntar setenta y dos emisores a finales de los años noventa. 

L'orixe de la cadena ta na compra de **Radio Toledo** en 1950 por parte de Ramón Rato Rodríguez, un abogáu y empresariu asturianu vinculáu al réxime franquista y a los sectores monárquicos. Esta emisora convirtióse na cabecera de tola cadena hasta l'apertura de **Radio Cristal** de Madrid. 

La Rueda de emisoras Rato fue medrando pola mor de la compra d'otres emisores, como les pertenecientes a la **Cadena Color** de Valencia, o la concesión de nueves llicencies en 1978 y 1989. L'audiencia llegó a ser importante en delles zones d'España, como Asturies, la Comunidá Valenciana, Cataluña o Andalucía. En cambiu, otres comunidaes como Galicia y Canaries nun taben cubiertes por nenguna emisora.

Les sos emisores teníen teníen una programación casique esclusivamente local, compuesta d'alredor d'un 70 % de música n'español y un 30 % de pallabra. Ente los programes, destaquen los deportivos, siendo una de les primeres emisores de radio en facer retresmisiones dende un campu de fútbol. Nos años ochenta tuvieron ciertu ésitu les retresmisiones de la Vuelta Ciclista a España o'l programa *Goles* de **Pedro Pablo Parrado**. Otros llocutores famosos que trabayaron nesta cadena fueron **Isabel Gemio** o **Alfonso Arús**.

N'abril de 1990, la ONCE, propietaria de **Radio Amanecer**, compró 63 de les 72 emisores de la Cadena Rato por 4 500 millones de pesetes. De la fusión de les dos empreses surdió una cadena nueva, Onda Cero.

## Emisores que formaron parte de la Rueda Rato

(llista incompleta)

## Referencies

## Enllaces esternos
Ramón Rato Rodríguez

**Ramón Rato Rodríguez**  foi un xurista y empresariu asturianu.

Ramón Rato Rodríguez, nació en Xixón el 20 de payares de 1907 nuna familia que ficiera fortuna na industria testil y la construcción. Foi abogáu, xuez y profesor de Derechu. 

En tiempos de la República rescampló por ser el primer abogáu de les JONS. 

En 1939 casó con **Aurora Figaredo Sala**, heriede d'una conocida familia mierense que rescampló nel mundu de la mina, la industria y la finanza. El matrimoniu tuvo tres fíos, Ramón, María ángeles y Rodrigo. Esti últimu rescampló nel ámbitu políticu ya económicu como vicepresidente del Gobiernu y Ministru d'Economía de José María Aznar y xerente del Fondu Monetariu Internacional.

Na guerra civil lluchó nel bandu nacional y foi ún de los fundadores de Radio Nacional d'España.

Posteriormente declaróse partidariu de la restauración de la Monarquía y de Xuan de Borbón, del que foi collaborador y amigu. 

Ramón Rato destacó como empresariu, creando ente otres empreses la Rueda d'emisores Rato, que llegó a ser una de les principales cadenes de radio privaes d'España hasta que la mercó la ONCE en 1990.

En 1967, l'acusación d'evadir capitales a Suiza valió-y una conderga a tres años de cárcele y una multa de 176 millones de pesetes. El Bancu de Siero, que supuestamente yera la tapadera pa les tresferencies illegales entró en quiebra y foi interveníu pol Bancu d'España.

Morrió'l 27 de setiembre de 1998 y ta enterráu na cripta que la familia tien na ilesia de san Pedro de Xixón.
Fierro

El **fierro** (del llatín *ferrum*) ye un elementu químicu de númberu atómicu 26 y símbolu **Fe** allugáu nel grupu 8 de la tabla periódica de los elementos.

Esti metal de transición ye'l cuartu elementu más abondante na corteya terrestre, representando un 5% y, ente los metales, namái l'aluminiu ye más abondante. Amás ye ún de los elementos más importantes del Universu, y el nucleu de la Tierra ta formáu sobre manera por fierro y níquel, xenerando un campu magnéticu al movese. Históricamente foi perimportante, y un periodu de la Historia recibe'l nome d'Edá del Fierro.

## Referencies

## Enllaces esternos

*  Blog sobre la minería'l fierru y el patrimoniu industrial n'Asturies - España 
*  WebElements.com 
*  EnvironmentalChemistry.com 
*  Ye Elemental 
*  Los Alamos National Laboratory